Diari Oficial de la Generalitat Valenciana


Sumari del DOGV 6744, del 29-03-2012 (2012/2650)

Notificació de la sentència dictada en el juí de divorci contenciós número 525/2010 .
-------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2650


Organisme emissor
:   Jutjat de Primera Instància i Instrucció Número 3 de València

Tipus de document
:   Edicte

Notificació de la sentència dictada en el juí de divorci contenciós número 525/2010 .  
 [2012/2650]  
Divorci contenciós 000525/2010   
Demandant: Ana María García Merino.  
Procurador: María José Sanchis García.  
Demandat: Ramón Luis Hurtado Soriano.  
Carrer Mussa. 14, BL A, esc. 1, PI. 2, pta. 5, Benifaió.  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en este Jutjat a càrrec meu, se segueixen actuacions de divorci no consensuat número 525/2010 a instàncies de la procuradora María José Sanchis García, en nom i representació d'Ana María García Merino contra a Ramón Luis Hurtado Soriano, en el qual mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat en parador ignorat.  
La part dispositiva de la sentència esmentada és, literalment, com segueix:  
Estime en part la demanda interposada per la representació processal d'Ana María García Merino, contra Ramón Luis Hurtado Soriano, dispose la dissolució del matrimoni per divorci dels esmentats, amb tots els efectes legals i com a mesures que han de regir després del divorci, les següents:  
1. S'atribueix, a la mare, la guarda i custòdia de la filla menor d'edat del matrimoni; l'exercici de la pàtria potestat correspondrà exclusivament a la mare.  
2. Se suspén el règim de visites al pare a favor de la filla menor del matrimoni, disposat en la sentència de separació del Jutjat de Primera Instància i Instrucció número 2 d'esta localitat, Sentència número 7/2001, de data 16 de gener de 2001, dictada en les actuacions 86/2000.  
3. El pare haurà de pagar, a la mare en concepte de pensió d'aliments a favor de la filla menor d'edat i en el compte corrent que amb esta finalitat designe la mare, la quantitat de 200?/mes, els quals seran ingressats dins dels cinc primers dies de cada mes i en les 12 mensualitats de l'any; esta quantitat s'actualitzarà anualment de conformitat amb la variació percentual que afecte l'IPC aprovat per l'Institut Nacional d'Estadística o l'òrgan que el substituïsca.  
Les despeses extraordinàries necessàries de la menor, com metges no coberts per la Seguretat Social o assegurança privada, d'ortodòncia, d'ortopèdia, psicòlegs, etc., els pagaran els progenitors a mitges. La resta de despeses extraordinàries no necessàries, com activitats extraescolars, les pagaran a mitges sempre que hi haja un acord mutu de les parts per a realitzar-lo o, si no n'hi haguera, una autorització judicial.  
4. No pertoca cap pronunciament sobre l'ús i gaudi del domicili familiar.  
5. No pertoca fixar pensió compensatòria.  
Cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.   
Mode d'impugnació: mitjançant recurs d'apel·lació davant d'este Jutjat en el termini de 20 dies comptador des de l'endemà de la notificació d'esta resolució (art. 458 LECn).  
De conformitat amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2, 3.b, per a la interposició del recurs d'apel·lació cal constituir un dipòsit de 50 €, i sense este requisit no serà admés. El dipòsit es constituirà amb la consignació de l'import en el compte d'este Jutjat en l'entitat Banesto número 4537/0000/89/0525/10; cal acreditar esta consignació en interposar el recurs.  
  
Esta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el dia de la data; jo, el secretari judicial, en done fe.  
  
Quart de Poblet, 12 de març de 2012».  
I perquè valga de notificació de la sentència al demandat Ramón Luis Hurtado, que es troba en parador ignorat, expedisc este edicte.  
  
  
Quart de Poblet, 13 de març de 2012.- El secretari: José Víctor Sanz Gordón.